**Մարզպետի տեղակալ Տիգրան Թամրազյանը ողջունել է առաջին օգնության մրցումների մասնակիցներին 09.11.2018**

 Նոյեմբերի 9-ին մարզպետի տեղակալ Տիգրան Թամրազյանը ողջունել է ՀՀ արտակարգ իրավիճակների նախարարության, Կարմիր խաչի միջազգային կոմիտեի /ԿԽՄԿ/ ու Հայկական կարմիր խաչի ընկերության /ՀԿԽՄ/ համատեղ ջանքերով և Գերմանական կարմիր խաչի աջակցությամբ Իջևանի թիվ 1 հիմնական դպրոցի տարածքում անցկացված առաջին օգնության մրցումների մասնակիցներին: Ողջույնի իր խոսքում Տիգրան Թամրազյանը կարևորել է նման մրցումների կազմակերպումը, որոնք զարգացնում են մասնակիցների հմտություններն ու կարողությունները, միաժամանակ մաղթել, որ այդ հմտություններն ու կարողությունները օգտագործելու կարիքը երբեք չլինի: